GPSC วิ่งต่อ 3% หลังโชว์กำไรไตรมาส 2 โตเด่น 75% เฉียด 2 พันลบ. ขานรับรายได้พุ่ง
GPSC วิ่งต่อ 3% หลังโชว์กำไรไตรมาส 2 โตเด่น 75% เฉียด 2 พันลบ. ขานรับรายได้พุ่ง
7 ส.ค. 2563

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 10.09 น. อยู่ที่ระดับ 71.25 บาท บวก 1.75 บาท หรือ 2.52% สูงสุดที่ระดับ 71.50 บาท ต่ำสุดที่ระดับ 70.50 บาท ด้วยมูลค่าการซื้อขาย 228.09 ล้านบาท

โดยราคาหุ้น GPSC ปรับตัวขึ้นวันนี้รับข่าวผลการดำเนินงานไตรมาส 2/2563 เติบโต ดังนี้

ทั้งนี้ บริษัทมีกำไรขั้นต้นของโรงไฟฟ้าขนาดเล็ก (SPP) เพิ่มขึ้น 278 ล้านบาทเมื่อเทียบกับช่วงเดียวกันเมื่อปีก่อน มาจากราคาก๊าซธรรมชาติและถ่านหินที่ปรับตัวลดลง รวมถึงลูกค้าอุตสาหกรรมของศูย์ผลิตสาธารณูปการระยองมีปริมาณความต้องการใช้ไฟฟ้าและไอน้ำมากขึ้น
ขณะที่กำไรขั้นต้นของโรงไฟฟ้าขนาดเล็กมาก (VSPP) และอื่นๆ เพิ่มขึ้น 115 ล้านบาท จากการรับรู้กำไรขั้นต้นของบริษัท โกลบอล รีนิวเอเบิล เพาเวอร์ จำกัด (GRP) หลังการเข้าซื้อกิจการเมื่อ 26 มี.ค.ที่ผ่านมา ประกอบกับกำไรขั้นต้นบริษัท ผลิตไฟฟ้าและพลังงานร่วมจำกัด (CHPP) ที่เพิ่มขึ้นจากธุรกิจการให้บริการผู้รับเหมาออกแบบและก่อสร้าง ในไตรมาส 2
ด้านรายได้ค่ารอนสิทธิในที่ดินของบริษัท โกลว์ ไอพีดี 3 จำกัด มูลค่า 223 ล้านบาทที่ได้รับจากกฟผ.เพื่อนำไปใช้สร้างระบบโครงข่ายไฟฟ้าแรงสูงพาดผ่านพื้นที่
นอกจากนี้บริษัทมีค่าใช้จ่ายอื่นๆ ลดลง 340 ล้านบาท มาจากต้นทุนทางการเงินที่ลดลง 624 ล้านบาท หรือ 39% จากการนำเงินเพิ่มทุนไปชำระคืนเงินกู้ระยะสั้นบางส่วน อีกทั้งค่าใช้จ่ายในการขายและการบริหารลดลง 28% เนื่องจากการบันทึกค่าชดเชยเพิ่มเติมผลประโยชน์พนักงานของง GLOW